CHEWA โชว์กำไรปี 61 โตทะลัก 70% มาที่ 264 ลบ. รับรายได้พุ่ง-บริหารค่าใช้จ่ายเยี่ยม
CHEWA โชว์กำไรปี 61 โตทะลัก 70% มาที่ 264 ลบ. จากปีก่อนกำไร 155 ลบ. รับรายได้พุ่ง-บริหารค่าใช้จ่ายดี เตรียมปันผล 0.035 บ. ขึ้นเครื่องหมาย XD 10 เม.ย.นี้ กำหนดจ่าย 29 เม.ย.62
15 ก.พ. 2562

บริษัท ชีวาทัย จำกัด (มหาชน) หรือ CHEWA รายงานผลการดำเนินงานประจำปี 2561 มีกำไรสุทธิดังนี้

สำหรับปี 2561 บริษัทและบริษัทย่อยมีกำไรสุทธิจำนวน 264.81 ล้านบาท เพิ่มขึ้นจากงวดเดียวกันของปีก่อน 109.31 ล้านบาท หรือเพิ่มขึ้นร้อยละ 70.30 เป็นผลบวกมาจากการขยายตัวของตลาดอสังหาริมทรัพย์ที่ปรับตัวดีขึ้นทำให้บริษัทฯ สามารถระบายสินค้าคงเหลือได้อย่างต่อเนื่อง
ประกอบกับการรับรู้รายได้จากโครงการที่แล้วเสร็จในไตรมาส 2/2561 คือโครงการชีวาทัย เพชรเกษม 27 และบริษัทฯ สามารถบริหารค่าใช้จ่ายในการขายและบริหารได้อย่างมีประสิทธิภาพจึงส่งผลให้อัตรากำไรสุทธิเพิ่มขึ้นร้อยละ 2.28 เป็นร้อยละ 9.89 เมื่อเทียบกับปีก่อนอยู่ที่ร้อยละ 7.61
พร้อมกันนี้ บริษัทประกาศจ่ายปันผลจากงวดดำเนินงานวันที่ 1 ก.ค.61 – 31 ธ.ค.61 เป็นเงินสด 0.035 บาท ขึ้นเครื่องหมาย XD วันที่ 10 เม.ย.61 กำหนดจ่ายวันที่ 29 เม.ย. 61